《失题 其二》
清代·盛昱

近日秋声不可闻，岐亭难制泪纷纷。中朝谁决澶渊策，诸将仍屯灞上军。

一障何时能畀我，九边今日或须君。玉河衰柳休攀折，留著长条绾夕曛。

作者简介：（1850—1899）宗室，镶黄旗人，字伯熙。光绪二年进士。授编修。累迁国子监祭酒。精经史舆地及清代掌故，与缪荃孙、沈曾植称谈故三友。有《郁华阁遗集》、《意园文略》、《雪履寻碑录》。